CELEX: 62018TB0330
Language: hu
Date: 2019-05-08 00:00:00
Title: T-330/18. sz. ügy: A Törvényszék 2019. május 8-i végzése — Carvalho és társai kontra Parlament és Tanács („Megsemmisítés iránti és kártérítési kereset — Környezetvédelem — Az üvegházhatású gázok kibocsátásai — A 2030. évi éghajlat- és energiapolitikai csomag — (EU) 2018/410 irányelv — (EU) 2018/842 rendelet — (EU) 2018/841 rendelet — A személyében való érintettség hiánya — Elfogadhatatlanság”)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/49
            
         
      A Törvényszék 2019. május 8-i végzése — Carvalho és társai kontra Parlament és Tanács
      (T-330/18. sz. ügy) (1)
      
      („Megsemmisítés iránti és kártérítési kereset - Környezetvédelem - Az üvegházhatású gázok kibocsátásai - A 2030. évi éghajlat- és energiapolitikai csomag - (EU) 2018/410 irányelv - (EU) 2018/842 rendelet - (EU) 2018/841 rendelet - A személyében való érintettség hiánya - Elfogadhatatlanság”)
      (2019/C 230/61)
      Az eljárás nyelve: angol
      
         Felek
      
      
         Felperesek: Armando Carvalho (Santa Comba Dão, Portugália) és a végzés mellékletében megnevezett többi felperes (képviselők: G. Winter professzor, R. Verheyen ügyvéd és H. Leith barrister)
      
         Alperesek: Európai Parlament (képviselők: L. Darie és A. Tamás meghatalmazottak), az Európai Unió Tanácsa (képviselők: M. Moore és M. Simm meghatalmazottak)
      
         Az ügy tárgya
      
      Egyrészt a 2003/87/EK irányelvnek a költséghatékony kibocsátáscsökkentés és az alacsony szén-dioxid-kibocsátású technológiákba történő beruházások növelése érdekében történő módosításáról és az (EU) 2015/1814 határozat módosításáról szóló, 2018. március 14-i (EU) 2018/410 európai parlamenti és tanácsi irányelv (HL 2018. L 76., 3. o.) és különösen az 1. cikkének, a Párizsi Megállapodásban vállalt kötelezettségek teljesítése érdekében a tagállamok által 2021-től 2030-ig kötelezően teljesítendő, az éghajlat-politikai fellépéshez hozzájáruló éves üvegházhatásúgázkibocsátás-csökkentések meghatározásáról, valamint az 525/2013/EU rendelet módosításáról szóló, 2018. május 30-i (EU) 2018/842 európai parlamenti és tanácsi rendelet (HL 2018. L 156., 26. o.) és különösen a 4. cikke (2) bekezdésének és I. mellékletének, valamint a földhasználathoz, a földhasználat-változtatáshoz és az erdőgazdálkodáshoz kapcsolódó üvegházhatásúgáz-kibocsátásnak és -elnyelésnek a 2030-ig tartó időszakra vonatkozó éghajlat- és energiapolitikai keretbe történő beillesztéséről, valamint az 525/2013/EU rendelet és az 529/2013/EU határozat módosításáról szóló, 2018. május 30-i (EU) 2018/841 európai parlamenti és tanácsi rendelet (HL 2018. L 156., 1. o.) és különösen a 4. cikkének a részleges megsemmisítése iránt az EUMSZ 263. cikk alapján benyújtott kérelem, másrészt a felperesek által állítólagosan elszenvedett kár megtérítésére való kötelezés iránt az EUMSZ. 268. és EUMSZ 340. cikk alapján benyújtott kérelem.
      
         A végzés rendelkező része
      
      
                  1)
               
               
                  
                     A Törvényszék a keresetet mint elfogadhatatlant elutasítja.
                  
               
            
                  2)
               
               
                  
                     A Climate Action Network Europe, a WeMove Europe SCE mbH, az Arbeitsgemeinschaft Bäuerliche Landwirtschaft és az Európai Bizottság által benyújtott beavatkozási kérelemről már nem szükséges határozni.
                  
               
            
                  3)
               
               
                  
                     Armando Carvalho és a mellékletben megnevezett többi felperes maguk viselik saját költségeiket, valamint az Európai Parlament és az Európai Unió Tanácsa részéről felmerült költségeket.
                  
               
            
                  4)
               
               
                  
                     A Climate Action Network Europe, a WeMove Europe SCE mbH, az Arbeitsgemeinschaft Bäuerliche Landwirtschaft és az Európai Bizottság maguk viselik a beavatkozási kérelemmel kapcsolatos költségeiket.
                  
               
            
         (1)  HL C 285., 2018.8.13.